open-index/open-wikipedia-markdown huggingface dataset:
Leit de soya

A **leit de soya** ye una bebida feita a partir de soya. Se consume dende fa 2.000 anyos.

Se fa mullando, molendo y filtrando a soya. Puede mercar-se-ne en comercios, encara que tamién se comercializan trastes ta producir-la en casa.

Constituye una alternativa a la leit, mas que mas en a dieta vegana y en dietas hipolipidicas, debiu a la suya aparencia y a o suyo alporte de proteínas. Nutricionalment ye de meyana dichestión, careix d'altos rans de colesterol y tien a metat de grasas y calorías, a mesma cantidat de vitamina B y mas fierro que no a leit de vaca. A calidat y cantidat d'as suyas proteínas ye superior a la d'a carne, o uevo u a leit de vaca. Igual como ista zaguera, tamién tien components alerchenicos, encara que ye apta ta intolerants a la lactosa.

As que se comercializan actualment, gosan estar enriquidas con vitamina B12, de mal obtener en una dieta vechetariana estricta. A leit de soya se fa servir en un puyal de recetas, substituindo-ie productos que vechetarians estrictos y veganos no consumen.

## Impacto ecolochico

L'emplego d'a soya ta producir leit frent a la que se produce d'as vacas puede estar beneficioso ta o medio ambient, debiu a que fendo servir a mesma cantidat de tierra bi produce birolla ta un mayor numero de personas que si s'emplega ta criar y mantener as vacas. A las vacas les cal muita mas enerchía ta producir leit, consumindo dica 24 kilogramos d'alimento en materia ixuta y de 90 a 180 litros d'augua a o día, producindo una meya de 40 kilogramos de leit a o día, mientres que o cultivo de soya no requiere que un minimo de fertilización, augua y tierra.

## Se veiga tamién
* Tofu.
* Leit.

## Referencias

*  Rahab Waweru, M.A., et al. 1967. *Effect of processing methods on oxidative off-flavors of soybean milk*. *Cereal and Food Sciences North Nairobi State University, Ministry of Agriculture*.
*  Torres-Penaranda, A.V., et al.1998. *Sensory characteristics of soymilk and tofu made from Lipoxygenase-Free and Normal soybeans*. *Journal of Food Science*, nº 63 (6): pachinas 1084-1087.
*  Smith, A.K. and Circle, S.J. 1972. *Soybeans: Chemistry and Technology*. AVI publishing.
*  Calvert, John (2000). ''Soymilk Microenterprise: A Treatise on Small-Scale Soymilk Production''
*  William Shurtleff and Akiko Aoyagi (1979). *Tofu & Soymilk Production*. VolumeII: New-Age Foods Study Center. 
*  William Shurtleff and Akiko Aoyagi (2000). *Tofu & Soymilk Production: The Book of Tofu* Vol.II, 3era. edicion. Soyfoods Center.
**  Liu, KeShun, (1997). ''Soybeans: Chemistry, Technology, and Utilization''. Chapman & Hall.

## Vinclos externos
*
Carbón vechetal

O **carbón vechetal** ye un material combustible solido, fráchil y poroso con un alto contenito en carbonio (aproximadament d'o 80%). Se produce por calentamiento de fusta y altros residuos vechetals, dica a temperaturas que oscilan entre os 400 y os 700 °C, en ausencia d'aire.

O poder calorífico d'o carbón vechetal oscila entre 29 000 y 35 000 kJ/kg, y ye muit superior a lo d'a fusta, que oscila entre 12 000 y 21 000 kJ/kg.

## Historia
O carbón vechetal lo han emplegato como combustible dende tiempos antigos con as carboneras, pero a suya producción ha ito decreixendo a mesura que s'han feito populars o gas natural, a electricidat y o petrolio, ja que yeran productos d'una obtención més economica. Actualment o carbón vechetal ye d'uso poco habitual como fuent de poder calorifico domestico y a suya producción con carboneras ye de caracter més etnografico que productivo.
Turquesa (mineral)

:*Este articlo ye sobre o *'mineral** u **chema turquesa**. Pa atros usos d'a parola **turquesa** veiga **turquesa**.''


A **turquesa** ye un [[mineral]] con [[formula quimica|formula]] [[Arambre|Cu]][[Aluminio|Al]]<sub>6</sub>([[Fosforo|P]][[Oxicheno|O]]<sub>4</sub>)<sub>4</sub>([[Grupo hidroxilo|OH]])<sub>8</sub>**·*'4H<sub>2</sub>O, d'o grupo d'os [[fosfatos (minerals)|fosfatos]]. Por a suya escaseza y [[belleza]] ye apreciata como [[chema]]. Puet estar [[azul]], azul clara, grisa verde, verde, verde azul, pero a suya color tipica ye azul-vendenca, dando nombre a la [[turquesa (color)|color turquesa]].

== Etimolochía ==
Se suposa que os idiomas d'[[Europa Occidental]] prenen o termin d'o [[francés antigo]] *turquoise*, porque o mineral fue traito por primera vegata a Europa dende [[Turquía]], dende as menas de [[Gran Corastén|Corastén]] ([[Persia]]). [[Plinio o Viello]] se referiba a este mineral como *callais*, y os [[persas]] y [[medians]] diciban *pirouzeh*.

En [[aragonés medieval]] a parola *turquesa* se documenta en diferents textos comercials y inventarios de biens. Por eixemplo se documenta *turquesa'' en o lexico comercial de Las Barracas de los Chaqueses en o sieglo XV. En un inventario de choyas que teneba un habitant de Zaragoza dito Fulano de Sangüesa o 14 d'octubre de 1478:

Tamién en atros textos, como os relativos a pinyoramientos:

Se veye poquismo en as traduccions aragonesas, lo veyemos en o "Libro de Marco Polo" cuan parlan d'a provincia de Candu:

## Referencias
Arco turco

L**'arco turco** ye una variant d'arco composau que desarrolloron os turcos anatolicos en tiempos d'os otomans. L'arco turco destaca por a suya decoración policromada adornada por oro.

Dimpués d'a caita d'o tiro con arco con fins militars, os fabricants turcos han perfeccionau o modelo de cadena pa cazar, o que resulta en o que agora puet ser considerau o millor arco de caza tradicional.

L'arco turco ye mencionau en a traducción aragonesa d'o "Libro d'as Marabillas d'o Mundo" de Chuan de Mandevilla, en o troz a on charran d'as amazonas que situan en Anatolia:

## Bibliografía
* Paul E Klopsteg: *Turkish Archery and the Composite Bow*, cap. I, *Background of Turkish Archery*, 2. ed., Evanston, 1947.
* Adam Karpowicz: *Ottoman Turkish bows, manufacture and design*, ISBN 978-0-9811372-0-9.
Turquesa (desambigación)

**Turquesa** puet estar:
***[[Turquía|turquesa]]**, adchectivo que s'aplica a elementos de chenero feminín orichinarios de Turquía.
***[[Turquesa (mineral)|turquesa]]**, chema d'o grupo d'os fosfatos.
***[[Turquesa (color)|turquesa]]**, tono d'a color azul.
The Last Command (cinta de 1928)

:*Iste articlo ye sobre una cinta estausunidense de 1928; ta atros usos, se veiga *'The Last Command** y **The Last Command (cinta)***.

***The Last Command*** (títol en [[Idioma anglés|anglés]], en [[Idioma aragonés|aragonés]] ***A zaguera orden***, estrenada en [[Aragón]] con o títol de ***La última orden***, ***A zaguera orden**' en aragonés) ye una cinta estausunidense de l'anyo 1928 de cine mudo, producita por Adolph Zukor. Dirichita por Josef von Sternberg seguntes un guión de John F. Goodrich y con una dirección de fotografía de Bert Glennon, en o suyo reparto incluye a destacatos actors como Emil Jannings, Evelyn Brent, William Powell u Jack Raymond.

## Argumento
O cheneral Dolgorucki ye un primo d'o zar Nicolau II de Rusia que dimpués d'a Revolución rusa y de luitar en as filas de l'exercito blanco mientres a guerra civil rusa s'exilia en París y remata en treballar en una cinta como extra. Mientres iste treballo, remera os succesos d'a suya vida pasata.

## Reparto

## Premios

## Se veiga tamién
* Cine en 1928.
* Cintas de 1928.

## Vinclos externos
*  ''The Last Command'' en IMDb.
A Fish Called Wanda

***A Fish Called Wanda*** (títol en anglés, en aragonés ***Un peixe dito Wanda***, estrenada en Aragón con o títol en castellano d***'Un pez llamado Wanda***) ye una cinta anglo-estausunidense de l'anyo 1988 de cine de comedia, producida por Michael Shamberg ta las productoras Metro-Goldwyn-Mayer y Prominent Features, seguntes un guión orichinal de John Cleese y Charles Crichton. Dirichida por Charles Crichton, en o suyo reparto incluye a destacaus actors como John Cleese, Jamie Lee Curtis, Kevin Kline, Michael Palin u Maria Aitken, Tom Georgeson, Patricia Hayes, Geoffrey Palmer, Cynthia Cleese, Ken Campbell, Al Ashton, Roger Brierley, Llewellyn Rees, Michael Percival, Jeremy Child, u Stephen Fry. A suya banda sonora orichinal ye de John Du Prez, con dirección de fotografía a lo cudiau d'Alan Hume.

## Referencias

## Se veiga tamién
* Cine en 1988.
* Cintas de 1988.

## Vinclos externos
*  ''A Fish Called Wanda'' en IMDb.
La Cage aux Folles (cinta)

:*Iste articlo ye sobre una cinta de cine de comedia franco-italiana de 1978; ta atros usos, se veiga *'La Cage aux Folles (desambigación)***.

***La Cage aux Folles*** (títol orichinal en [[Idioma francés|francés]], en [[Idioma aragonés|aragonés]] ***A garchola d'as barrenadas***, estrenada en [[Aragón]] con o títol traduciu enta lo [[Idioma castellano|castellano]] como ***La jaula de las locas**') ye una cinta franco-italiana de l'anyo 1978 de cine de comedia, basada en a obra teatral *[[La Cage aux Folles (obra de teatro)|La Cage aux Folles]]* de Jean Poiret, producida por Marcello Danon ta las productoras *[[Les Artistes Associés]]* y *[[Da Ma Produzione S.p.A]]*. Dirichita por Édouard Molinaro, en o suyo elenco incluye a destacaus actors como Ugo Tognazzi u Michel Serrault. A suya banda sonora orichinal ye d'Ennio Morricone y la suya dirección de fotografía ye d'Armando Nannuzzi.

## Se veiga tamién
* Cine en 1978.
* Cintas de 1978.

## Referencias

## Vinclos externos
*  ''La Cage aux Folles'' en Internet Movie Database.
*  ''La Cage aux Folles'' en FilmAffinity.
Expulsión d'os moriscos

A **expulsión d'os moriscos** estió un desplazamiento forzato de población promulgato por o rei Felipe III d'Espanya u Felipe II d'Aragón o 22 de setiembre de 1609. Esto significaba que os moriscos, (descendients d'os musulmans convertitos a lo cristianismo por o decreto d'os Reis Catolicos d'o 14 de febrero de 1504), heban d'abandonar os territorios espanyols. A expulsión d'os moriscos afectó particularment a los reinos d'Aragón y de Valencia, on a minoría morisca yera una part important d'a población.

A execución d'o decreto d'expusión en o conchunto d'os reinos que constituiban Espanya se prolongó dica 1614, cuan forachitoron a los moriscos d'a Val de Ricot (Murcia). ´

En o Reino d'Aragón o decreto d'exectó en l'anyo 1610, una part d'os moriscos fuoron forachitatos ta Francia pa dimpués ser embarcata ta Berbería en costas d'a Mar Cantabrica y atra part habió de trescruzar los Puertos de Moriella pa ser embarcata ta Berbería en Vinaroz.
Siemens AG

**Siemens [[Aktiengesellschaft|AG]]** (pronunciato en alemán /ˈziːməns/) ye una empresa multinacional d'orichen alemán, adedicata a las telecomunicacions, transporte, medicina, financiamiento, enerchía, y a la iluminación a traviés d'a marca Osram, entre atras arias d'a incheniería. As suyas seus centrals se troban en Múnich, Erlangen y Berlín.

## Historia

A empresa fue fundata o 12 d'octubre de 1847 en un piso interior d'a carrera Schöneberg n º 19, en Berlín, por Werner von Siemens y Johann Georg Halske, con o nombre de *Telegraphe-Bauanstalt von Siemens & Halske*, a partir de 1897, *Siemens & Halske AG*. En zaguerías d'o sieglo XIX prencipió a construyir-se *Siemensstadt* en Berlín, un barrio residencial y industrial que aculliba a os suyos empleatos. En 1903, se fundó *Siemens-Schuckertwerke*. En 1919 se fundó *Osram GmbH, Siemens & Halske* y tres grupos alemans facioron ista acción (entre éls AEG). As accions de Osram son 100% de Siemens AG en l'actualitat. En 1932 se fundó *Siemens-Reiniger-Werke AG*, ta adedicar-se a la medicina.

A empresa sobrevivió a las dos guerras mundials, a primera gracias a l'acción d'o tercer fillo de Werner von Siemens, Carl Friedrich.

A partir de 1966 se conoixe como Siemens AG, que estió a unión de *Siemens & Halske, Siemens-Reiniger-Werke y Siemens-Schuckertwerke*. Ista unión se fació cuan yera president Ernst von Siemens, nieto de Werner.

## Presencia en Aragón
Siemens tenió en Zaragoza, en Malpica, una fabrica de telecomunicacions mientres 35 anyos dica l'anyo 2007 cuan habió de zarrar por a crisi, forachitando a 310 treballadors.

D'atra man en a factoría d'o grupo BSH en Montanyana se fabrican electrodomesticos d'a marca Siemens.

## Referencias

## Vinclos externos
*  Pachina oficial en Espanya
Robert Bosch GmbH

**Robert Bosch** GmbH ye una empresa alemana establita en 1886 por Robert Bosch. Tien 264 centros de producción, 250 delegacions comercials y 261.300 empleatos en tot o mundo. A facturación de 2006 de Bosch estió de 43.700 millons d'euros, seguntes datos d'a companyía.

## Estatisticas

Operando en as arias de tecnolochía automotriz y industrial, biens de consumo y tecnolochía de construcción, en l'anyo 2010, Bosch reportó vendas de €47.5 billons tenendo o creiximiento interanyal en cuasi 27%, estando o millor anyo en os suyos 125 anyos d'historia

Robert Bosch GmbH tamién anunció que bi habió una marca d'entre 50 billons d'euros en vendas y 300 mil empleados por primera vegata en 2011.

En 2004, Robert Bosch GmbH yera en a 17ena posición en a lista Top 20 de Ganadors de Patents en os Estaus Unius con 907 nuevas patents.

## Actividat
As actividaz comercials de **Bosch** incluyen:
*Distribución de partes y sistemas en a industria automobilistica.
*Fabricación de biens de consumo (ferramientas d'uso industrial u casero, articlos ta a casa)
*Servicios d'incheniería en a industria d'a construcción.
*Tecnolochía empaquetadora.
*Incheniería de seguridat.

As oficinas centrals de **Bosch** son localizatas en Stuttgart, Baden-Württemberg, Alemanya. Franz Fehrenbach pasó a estar cherent cheneral l'1 de chulio de 2003.

## Referencias

## Vinclos externos

* Bosch en Espanya
* Bosch en Argentina
*
Idioma chagatai

O **chagatai** estió una luenga turquica que se parlaba en Asia Central en a Edat Meya y se convertió en a primera luenga literaria d'a familia turquica. Tenió muita importancia en tiempos de Tamerlán y estió tamién a luenga d'a clase dirichent en l'Imperio Mogol d'A India. Ye una luenga relacionata con os stándards actuals uigur y uzbeko.

## Denominación
A denominación de *chagatai* ye por parlar-se y escribir-se en o Khanato Chagatai, estato que naixió en Asia Central como evolución de l'herencio de Chagatai Khan, fillo de Chinguis Khan.

## Historia
Encara que tienga a denominación de *chagatai*, a luenga chagatai existiba ya enantes d'o Khanato Chagatai y Chagatai Khan. Lo suyo orichen estió cuan arredol de l'anyo 1000 cuan muitos turquicos de Transoxiana y Caixgar s'islamizoron y se creyó una nueva luenga literaria escrita en alfabeto arabe y con contenitos musulmans. Dica fins d'o sieglo XVI estió a gran luenga literaria turquica y a luenga que prenioron muitos habitants d'Asia Central en a Edat Meya.

Estió a luenga literaria d'os pueblos turquicos d'Asia Central u Turquestén dica as reformas lingüisticas que se facioron en o periodo sovietico, que conducioron a la creyación de diferents stándards lingüisticos pa as diferents etnias y/u nacions turquicas (uzbeko, cazaco, turkmenio, atcetera). Os uzbekos consideran a l'idioma chagatai como idioma uzbeko y a la literatura chagatai como part d'a suya literatura.
Chagatai Khan

**Chagatai Khan** ye naixito arredol de l'anyo 1183 y morió en l'anyo 1241 u 1242, fillo de Chinguis Khan y d'a suya muller Börte. A la muerte d'o suyo padre heredó buena part d'Asia Central. O suyo herencio será conoixito como Khanato Chagatai, ya independient en a subchección de su nieto Algu.

Ye mencionato como *Chagadai* en a traducción aragonesa de La Flor de las Ystorias d'Orient:

Ye posible que Frai Haitón lo escribise con -d- por disposar d'atras fuents. En mongol ye *Cagaadaï*, y significa "o blanco", de *cagaan* y de *daï*.
Chagatai

**Chagatai** puet estar:
***[[Chagatai Khan]]**, fillo de Chinguis Khan a qui por herencio correspondió a tierra d'os Kara Kithai y l'antigo país uigur.
***[[Khanato Chagatai]]**, estato amaneixito d'a evolución de l'herencio de Chagatai Khan.
***[[Idioma chagatai]]** u **turquico chagatai**, antiga luenga literaria de Turquestén escrita en alfabeto arabe y relacionata con o uzbeko y l'uigur.
Turquesa (color)

A **color turquesa** ye una color intermeya entre l'azul y a verde, considerando-se adintro de l'azul. Prene o suyo nombre d'a turquesa, chema que se suposa que prene o suyo nombre de Turquía.

## Referencias
Paula Ortiz

**Paula Ortiz Álvarez** ye una directora cinematografica y guionista aragonesa naixida de Zaragoza en 1979. D'entre a suya filmografía cal destacar a suya *opera prima* *[[De tu ventana a la mía]]* nominata ta la millor directora novel en os Premios Goya de 2011 y ganadora d'o Premio Simón a la millor cinta de 2012 y *[[La novia (cinta de 2015)|La novia]]* nominata ta 12 categorías y ganadora de dos Premios Goya de 2015, y 5 Premios Simón de 2016.

## Biografía
Ye licenciada en Filolochía Hispanica, master en Guión por a Universidat Autononoma de Barcelona y doctora en Teoría de Guión de Cine por a Universidat de Zaragoza. Dende chicota yera muit aficionada a o cine. O suyo primer curtometrache, que levó por titol *Para contar una historia en cinco minutos* lo fizo con una companyera a resultas d'un taller de video en o Colechio Mayor Pedro Cerbuna, y con ell aconsiguió en 2000 ganar o *Premio a la Millor Opera Prima* d'o Festival de Cine de Fuents d'Ebro (SCIFE). En 2001 fizo un curtometrache adaptando un cuento de Bernardo Atxaga, *Saldría a pasear todas las noches. Declaración de Katerina*. Ha estudiau en escuelas prestichiosas como a Tisch School of the Arts de New York University y a UCLA de Los Angeles, a on podió amillorar a escritura de guions con directors como Steven Soderbergh u Spike Lee.

Por o suyo primer largometrache, *[[De tu ventana a la mía]]* recullió en 2011 o *Premio "Pilar Miró" a o millor nuevo director* en a Semana Internacional de Cine de Valladolid (SEMINCI), y nominata a o Premio goya ta la Millor Dirección Novel, a suya segunda cinta, *[[La novia (cinta de 2015)|La novia]]* fue nominata nominata ta 12 categorías d'os Premios Goya y ganadora de dos en 2015, y 5 Premios Simón de 2016.

## Filmografía
* *Para contar una historia en cinco minutos*, 2000 (curtometrache).
* *Saldría a pasear todas las noches. Declaración de Katerina*, 2001 (curtometrache).
* *El hueco de Tristán Boj*, 2003 (curtometrache).
* *Fotos de familia*, 2005 (curtometrache).
* *El Rostro de Ido*, 2008 (curtometrache).
* *[[De tu ventana a la mía]]*, 2011.
* *[[La novia (cinta de 2015)|La novia]]*, 2015.
* *[[Across the River and Into the Trees (cinta)|Across the River and Into the Trees]]*, sin de estrenar por a Covid-19.

## Referencias


## Vinclos externos
*  Paula Ortiz en IMDb.
* Pachina d'a cinta ''De tu ventana a la mía".
Ali Sami Yen Spor Kompleksi

**L'Ali Sami Yen Spor Kompleksi** conoixito tamién como **Türk Telekom Arena**, nombre d'o suyo patrocinador, ye o nombre d'o estadio de fútbol an que chuga como local o equipo de fútbol turco Galatasaray Spor Kulübü.

## Historia
A devantadera d'o estadio d'a Türk Telekom Arena se fació con un partiu entre o Galatasaray y l'Ajax Amsterdam o 15 de setiembre de 2011, estando president d'o club turco Özhan Canaydın.
Rita Hayworth

**Rita Hayworth** (nombre artistico de **Margarita Carmen Cansino**), naixida de Nueva York (Nueva York, Estaus Unius) o 17 d'octubre de 1918 y muerta en ixa mesma ciudat de Nueva York o 14 de mayo de 1987, estió una actriz estausunidense, activa en o cine estausunidense dende meyatos d'os anyos 1930 .

## Filmografía
* 1934: *[[Cruz Diablo]]*.
* 1935: *[[Dante's Inferno]]*.
* 1935: *[[Under the Pampas Moon]]*.
* 1935: *[[Charlie Chan in Egypt]]*.
* 1935: *[[Paddy O'Day]]*.
* 1936: *[[Human Cargo]]*.
* 1936: *[[Meet Nero Wolfe]]*.
* 1936: *[[Rebellion]]*.
* 1937: *[[Old Louisiana]]*.
* 1937: *[[Hit the Saddle]]*.
* 1937: *[[Trouble in Texas]]*.
* 1937: *[[Criminals of the Air]]*.
* 1937: *[[Girls Can Play]]*.
* 1937: *[[The Game That Kills]]*.
* 1937: *[[Paid to Dance]]*.
* 1937: *[[The Shadow]]*.
* 1938: *[[Who Killed Gail Preston?]]*.
* 1938: *[[Special Inspector]]*.
* 1938: *[[There's Always a Woman]]*.
* 1938: *[[Convicted]]*.
* 1938: *[[Juvenile Court]]*.
* 1938: *[[The Renegade Ranger]]*.
* 1939: *[[Homicide Bureau]]*.
* 1939: *[[The Lone Wolf Spy Hunt]]*.
* 1939: *[[Only Angels Have Wings]]*.
* 1940: *[[Music in My Heart]]*.
* 1940: *[[Blondie on a Budget]]*.
* 1940: *[[Susan and God]]*.
* 1940: *[[The Lady in Question]]*.
* 1940: *[[Angels Over Broadway]]*.
* 1941: *[[The Strawberry Blonde]]*.
* 1941: *[[Affectionately Yours]]*.
* 1941: *[[Blood and Sand]]*.
* 1941: *[[You'll Never Get Rich]]*.
* 1942: *[[Tales of Manhattan]]*.
* 1942: *[[My Gal Sal]]*.
* 1942: *[[You Were Never Lovelier]]*.
* 1944: *[[Cover Girl]]*.
* 1945: *[[Tonight and Every Night]]*.
* 1946: *[[Gilda (cinta)|Gilda]]*.
* 1947: *[[Down to Earth]]*.
* 1947: *[[The Lady from Shanghai]]*.
* 1948: *[[The Loves of Carmen]]*.
* 1952: *[[Affair in Trinidad]]*.
* 1953: *[[Salome (cinta de 1953)|Salome]]*.
* 1953: *[[Miss Sadie Thompson]]*.
* 1957: *[[Fire Down Below]]*.
* 1957: *[[Pal Joey]]*.
* 1958: *[[Separate Tables]]*.
* 1959: *[[They Came to Cordura]]*.
* 1959: *[[The Story on Page One]]*.
* 1962: *[[The Happy Thieves]]*.
* 1964: *[[Circus World]]*.
* 1965: *[[The Money Trap]]*.
* 1966: *[[The Poppy Is Also a Flower]]*.
* 1967: *[[L'Avventuriero]]*.
* 1968: *[[I Bastardi]]*.
* 1970: *[[Road to Salina]]*.
* 1971: *[[The Naked Zoo]]*.
* 1972: *[[The Wrath of God]]*.

## Se veiga tamién
* Cintas interpretadas por Rita Hayworth.

## Vinclos externos

*  Rita Hayworth en Internet Movie Database.
*  Rita Hayworth en Find A Grave.
*  Fansite.
*  Fansite.
Locucions adverbials cuantitativas en aragonés

As **locucions adverbials cuantitativas en aragonés** fan a mesma función que un adverbio de cuantidat, diferenciando-sen d'estos por tener unas cuantas palabras en cuenta d'una.

Son locucions adverbials cuantitativas en aragonés: *a caramuello*, *a muntons*, *buena cosa*, *ni un sacre*, *una miqueta*, *una ripa*/*a ripas*, *un rebanyo*, *un trapacil*.

## Ni un sacre
En aragonés *ni un sacre* se siente sobre tot en a zona centro-oriental, pero estió cheneral en aragonés porque tamién se documenta en ansotano y entre os residuos d'aragonés d'Alcubierre, y habría feito part de l'aragonés monegrín, que yera pareixito a l'aragonés d'o Semontano de Balbastro.
**No'n hemos cohido *'ni un sacre**.
*''No dehó **ni un sacre**.
*''No hem minchau **ni un sacre***.
*''No han feto '''un sacre***.

Xavier Tomás Arias en o suyo libro sobre l'aragonés d'o Viello Sobrarbe considera que deriva d'o latín *SACRUM* por decir-se *no he entender ni un sacre* y poder-se remontar a cuan se feba misa en latín.

Manimenos Joaquim Martí Mestre se troba en valenciano a palabra *sacre* con o significato de persona astura y de poca confianza y a locución adverbial *ni un sacre* en *no portar ni un sacre* u *no tenir ni un sacre* pa dicir no levar u no tener pon de diners, a l'igual que en asturiano *nun tener un sacre*. Tamién s'ha visto que *sacre* existiba en a chirga de chermanía castellana con o significato de *tramposo*. Seguntes Joan Coromines toz estos significatos metaforicos provienen d'a denominación d'o falcón sacre (*[[Falco cherrug]]*), que se lo miraban con poca estima.

## Referencias

## Bibliografía
*  Chabier Tomás Arias: *[[El aragonés del Biello Sobrarbe]]*. Instituto de Estudios Altoaragoneses (1999).
*  Chabier Lozano Sierra: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010.
Xīnjiāng

O **Xinjiang** u **Xīnjiāng** (en uigur : شىنجاڭ *Shinjang* — nombre oficial chinés : 新疆, pinyin Xīnjiāng, « Rechión autonoma uigur d'o Xīnjiāng »), dita igualment **[[Turquestén oriental]]**, ye una d'as cinco rechions autonomas d'a Republica Popular de China, con estatuto particular, como a Mongolia Interior u o Tibet. Situato en o suyo cabo ueste, s'estendilla uns 1660001&nbsp;km² y ocupa un seisén d'o territorio chinés. O Xīnjiāng poseye une muga común con ueito paises: Mongolia, Rusia, A India, Pakistán, Kirguizistán, Cazaquistán, Afganistán y Tachiquistán. A suya capital ye Ürümqi.

## Población por etnias y nacionalidaz
O Xīnjiāng ye poblato en a mes gran part por os uigurs, un pueblo turquico, pero tamién d'atros pueblos d'Asia Central como os cazacos, os kirguizes, os tartaros, os uzbekos y os tachicos bi son presents. Seguntes o zaguer censo chinés, a población d'estas etnias, practicants en cheneral d'a relichión musulmana, practicata tamién por os huis, ye d'un poquet mes de 11 millons, d'os cuals os 8,68 millons d'uigurs son a mes gran part. Encara son mayoritarios, pero a presión demografica y cultural d'os hans u chineses etnicos amenaza a suya supremacía.

Os 9 millons d'atros habitants d'a rechión son en a suya mayoría hans. A proporción de hans en a población d'a rechión ha pasato d'o 6 % en 1949 a mes de 40 % en 2006 (cifra subestimata pero no comprende os treballadors temporals ni os militars). Viven sobretot en as ciudaz.

## Referencias
* ''China Statiscal Yearbook 2008'' (cifras de 2006).
Charleston (Carolina d'o Sud)

:*Iste articlo ye sobre una ciudat estausunidense en o estau de Carolina d'o Sud; ta atros usos, se veiga *'Charleston (desambigación)**''.


**Charleston''' ye una ciudat d'os Estaus Unius situada en o estau de Carolina d'o Sud, d'a on ye la mayor ciudat por o suyo numero d'habitants. Fa parte d'os condaus de Charleston, estando-ne la suya capital, y Berkeley.

A suya población ye de 137.566 habitants (2019) en una superficie de 376,50 km², con una densidat de población de 462,81 hab/km².

## Cheografía
A localidat de Columbia se troba situada a 4 metros d'altaria sobre lo livel d'a mar.

## Vinclos externos

*  Pachina web oficial municipal de Charleston.
Siberia

A **Siberia** (*Sibir* en ruso romanizau) ye a parte asiatica d'a Federación Rusa situada en l'est de Rusia. Ye a parte asiatica de Rusia y a part norte d'Asia y s'estendilla dende os Monts Urals a l'ueste dica l'Oceano Pacifico y dende l'Oceano Arctico a lo norte dica Cazaquistán, os Monts de l'Altai y as mugas con Mongolia y China.

Ye una immensa rechion con una superficie de 13,1 millons de km² muit poco poblata (39 millons d'habitants serían arredol de 3 habitants por km²). Esta rechión que representa o 77% d'a superficie de Rusia pero no tien que o 27% d'a suya población se caracteriza por un clima frido y extramadament continental, y un paisache u releu travesato por grans ríos (Obi, Yenisei, etcetera).
 
Historicament yera habitato por poblacions con diferents modos de vida por un regular no cautivadors (cazadors-recolectors y pastors transhumants), de diferents oríchens etnicos: ugricos, turquicos, mongols, tunguses, y atros aboríchens siberianos (paleosiberianos), pero dende o sieglo S XVI fue colonizato progresivament por os rusos en o periodo de l'Imperio Ruso y, accelerando-se o proceso de rusificación en o periodo sovietico. Siberia tenió un desarrollo economico gran en o sieglo XX por una politica d'inversions mientres o rechimen sovietico, espleitando-ne os inmensos recursos minerals y enercheticos.

## Etimolochía
O toponimo Siberia se remonta a lo Khanato de Sibir, un estato con clase dirichent tartaro conquiesto por cosacos rusos en o Sieglo XV. *Sibir* ye una ciudat chicota y a suya etimolochía ye de probable orichen turquico.

## Vinclos externos
Manchuria

**Manchuria** ye una rechión historica d'Asia repartita actualment entre China y Rusia y situata entre Mongolia interior, atras parz de China, Corea d'o Norte, Siberia y l'Oceano Pacifico. A part chinesa d'a Manchuria historica tien 1.550.000&nbsp;km² y corresponde a una part de l'este de Mongolia Interior y a la rechión de Dongbei Pingyuan, con as provincias de Liaoning, Heilongjiang y Jilin. A part rusa d'a Manchuria historica tien  1.000.000&nbsp;km² y corresponde a Primorsky Krai, Amurskaya Oblast, a lo sud de Khabarovsk Krai y a Yevreyskaya avtonomnaya oblast. A vegatas cuan se parla de Manchuria se fa referencia en realidat a la rechión de Dongbei Pingyuan de China, que ye a part central d'a rechion y on ye a capital historica, Mukden (uei Shenyang).

Os pueblos tunguses, pueblos mongols y nivkhes son os habitadors tradicionals, actualment predominan os chineses han y os rusos.

## Historia
Manchuria ye l'orichen d'os Xianbei, Khitan y Jurchen, pueblos que invadioron China, on creyoron dinastías gubernants. Os khitan yeran mongols u una branca colateral con o mesmo orichen. Os Jurchen yeran d'orichen tungús y se convertioron en o pueblo manchú enta o sieglo XVII, pueblo que da nombre a Manchuria. A zaguera dinastía reinant en China estió a dinastía Qing, surchita d'os manchús.

Os manchús vedaban a inmigración de hans ta Manchuria, pero os zaguers tiempos d'o suyo mandato os Qing permitioron a los chineses d'etnia han emigrar a Manchuria pa evitar que cayese en poder de l'Imperio Ruso. Os Qing tamién deportoron a los dagur ta Mongolia y Xinjiang pa evitar que cayesen en a esfera d'influencia d'os rusos. l'Imperio Ruso prenió o control de bels territorios de Manchuria en o tractau de Nertchinsk en 1689, cuan se fixan unas mugas entre l'Imperio Ruso y China. l'Imperio Ruso plegó a ocupar cuasi tota a Manchuria historica dica que fue derrotata en a Guerra ruso-chaponesa (1904-1905).

Os hans rematoron por predominar demograficament en Manchuria, y a emigración de hans continó en o periodo d'ocupación chaponesa, cuan os chaponeses permitioron a emigración masiva de hans como man d'obra barata en o suyo estato satelite de Manchukuo. A ocupación chaponesa fue seguita por una breu pero destructiva ocupación sovietica a la fin d'a Segunda Guerra Mundial. China recuperó Manchuria, y en o periodo comunista continó a inmigración chinesa.

## Veyer tamién
*Manchús
*Dongbei Pingyuan
*Guerra Ruso-Chaponesa
*Manchukuo
*Mongolia Interior
*Pueblos tunguses
China (desambigación)

**China** puet estar:

## Cheografía
***[[China]]**, país d'Asia.
**[[República de China]]**, conoixita tamién como **Taiwán**, y en competicions esportivas **China Taipéi**.
; Estaus Unius:
* **[[China (Indiana)|China]]**, lugar d'o Estato d'Indiana.
* **[[China (Maine)|China]]**, lugar d'o Estato de Maine.
* **[[Municipio de China (condado de St. Clair, Míchigan)|China]]**, lugar d'o Estato de Míchigan.
* **[[China (Texas)|China]]**, lugar d'o Estato de Texas.
* **[[China Grove (Texas)|China Grove]]**, lugar d'o Estato de Texas.
; Chapón:
* **[[China (Kagoshima)|China]]**, localidat d'a prefectura de Kagoshima.
; México:
* **[[China (Nuevo León)|China]]**, localidat d'o Estado de Nuevo León.
;Argentina:
* **[[Gran China (Argentina)|China]]**, localidat d'a provincia de San Juan.

## Atros
***[[Chino (antroponimo)|China]]**, forma femenina de *Chino*, antroponimo orichinario d'Italia.
Spiridon Louis

**Spiridon Louis**, conoixito tamién como **Spiros**, naixito de Marousi, Grecia o 12 de chinero de 1873 y muerto en mesmo puesto o 26 de marzo de 1940. Estió un auguador griego, que partecipó y ganó a preba d'a maratón en os Chuegos Olimpicos d'Atenas de 1896 estando un heroe en o suyo país en superar a d'atros corredors muito mes experimentatos como os favoritos Kharilaos Vasilakos y Ioannis Lavrentis u a medallistas en atras prebas d'atletismo como Teddy Flack, Albin Lermusiaux y Arthur Blake.

A o termín d'os Chuegos Spiridon tornó a vivir a Marousi a on treballó como pastor y vendedor d'augua. Mas tarde treballó como guardia rural pero fue engarcholau mientres un anyo por falsificar documentos militars anque en o chudicio fue absuelto. Continó estando un heroi ta os griegos y fue convidau por o Comité Organizador d'os Chuegos de 1936.

O Estadio Olimpicos d'Atenas estió renombrau como Estadio Spiridon Louis en a suya remodelación ta organizar a cerimonia d'embotada d'os Chuegos Olimpicos de 2004.

## Referencias

## Vinclos externos

*  Spiridon Louis en os Chuegos Olimpicos.
Rhinoceros sondaicus

O **rinoceront de Chava** ( (Desmarest, 1822)) ye una especie d'a familia rinocerotidae actualment restrinchita a la isla de Chava y en serio periglo d'extinción. Presenta un cuerno en o suyo morro por un regular menor de 25&nbsp;cm, menor que en as atras especies de rinoceronts.

## Mencions en fuents aragonesas
En a traducción aragonesa d'o "Libro de Marco Polo" parlan d'esta especie de rinoceront referindo-se a animals de Sumatra (a on esta especie ya no se troba), y la consideran como un unicorni:

## Referencias

## Vinclos externos
Sant Martín de Porras

**Sant Martín de Porras** (*Martín de Porres y Velásquez*), naixito de Lima (Perú) o 9 d'aviento de 1579 y muerto en ixa mesma ciudat o 3 de noviembre de 1639, estió un santo peruano, miembro d'a Orden dominica, que fue beatificato en 1837 por o Papa Gregorio XVI y que fue canonizato o 6 de mayo de 1962 por o Papa Chuan XXIII.

## Se veiga tamién
* Santa Rosa de Lima.
* Sant Chuan Masías.
* Sant Toribio de Mogrovejo
* Sant Francisco Solano

## Vinclos externos

*  ''Biografía y semblanza espritual de Martín de Porres en www.dominicos.org.
*  ''Tradiciones Peruanas: Los ratones de Fray Martín''.
*  Miraglos de Sant Martín de Porres.
*  ''Los Santos de Lima'' - d'o programa de TV "A la vuelta de la esquina" con imáchens d'a casa natal de Sant Martín de Porres.
*  Fragmento d'a cinta "Fray Martín de Porras" (Mexico - 2006).
*  Caballers d'a Chirmandat de Sant Martín de Porres Video: informe d'a cadena CNN.
*  Novena a Sant Martín de Porres.
Pimonte

**Pimonte** (*Pimonte* en napolitán, *Pimonte* en italiano y oficialment) ye una localidat y comuna italiana d'a rechión de Campania, en a provincia de Nápols. D'antis mas, fació parte de l'antigo reino de Nápols y d'a Corona d'Aragón y dimpués d'o reino d'as Dos Sicilias antes d'a suya incorporación enta o reino d'Italia.

A suya población ye de 6.033 habitants (2010), en una superficie de 12,00 km², con una densidat de población de 502,75 hab/km².

## Cheografía
A localidat de Pimonte se troba situata a 406 metros d'altaria sobre o livel d'a mar.

D'o suyo termin municipal fan parte os lugars de Centro, Franche, Piazza y Tralia; muga con as comunas d'Agerola, Castellammare di Stabia, Gragnano, Positano, Scala y Vico Equense.

## Administración
### Alcaldes

## Vinclos externos
* Pachina web oficial municipal de Pimonte.

## Referencias
Val d'a Beqaa

A **Val d'a Beqaa** ye una plataforma sedimentaria situata en a partita oriental d'o Liban, entre as cordeleras d'o Mont de Liban y de l'Antiliban, a una altaria meya d'arredol de 900 m. Con uns 4000&nbsp;km2, representaría un tercio d'a superficia d'o Liban. Baalbek marca a deseparación entre a compleganza de l'Oront (*Nahr al-Assi* en arabe) a lo norte, y a compleganza d'o Litani a lo sud. 
A val de l'Oront ye una rechión semiarida a arida amenazata de desertificación. O centro y sud d'a Beqaa se benefician de recursos hidricos més abundants.

A plana u val d'a Beqaa s'estendilla uns 120&nbsp;km de norte a sud, con una amplaria de 8–14&nbsp;km.

En A Beqaa cautivan cerials, vinya, remolacha, patacas, cotón, canyimo y árbols fruitals en os reganos.
 
A suya población perteneixe a diferents grupos etnicos y etnoconfesionals: arabes chiitas libaneses, arabes sunnitas libaneses, drusos, melkitas, maronins y armenios, predominando uns y atros grupos en determinatos sectors y localidaz.

A Beqaa ye nombrata en a versión aragonesa d'o "Libro d'as Marabillas d'o Mundo":
Livonia

:*Este articlo ye sobre a rechión historica dita *'Livonia**. Pa atros sentitos d'a parola **Livonia** veiga **Livonia (desambigación)**.''


**Livonia** u **Livland*' ye una [[rechión historica]] d'a costa oriental d'a [[Mar Baltica]] a lo norte de [[Lituania]]. Livonia yera habitata por diferents pueblos [[pueblos baltos|baltos]] y [[pueblos finicos|finicos]] ([[zemgalianos]], [[kuros]], [[estonios]], [[livonios]], etcetera), pero os [[alemans]] li daron nombre d'estos zaguers. O concepto de "Livonia" ha variato dependendo d'os tiempos; si ha correspondito a la cuasi totalidat d'os [[Países Balticos]], agora mantién esta denominación unicament una peninsula de l'actual [[Letonia]]. A rechión de Livonia se la han disputata muitas potencias locals, ([[Polonia]], [[Suecia]], [[Imperio Ruso|Rusia]], etcetera), y ha conoixito muitos cambios de mugas y d'administración, pero a ran local dica l'anyo [[1919]] a rechión ha estato en a [[subchección (poder)|subchección]] de nobles d'a tierra etnicament [[alemans]], os "[[varons balticos]]".

== Toponimia ==
A forma orichinal d'o toponimo provién de l'[[idioma alemán|alemán]] *Livland* u "Tierra d'os livonios" y se remonta a tiempos d'a [[Orden d'os Portaespatas]] alemans, que prenioron o control d'a rechión y que s'integroron a los [[Caballers Teutons]].

Ye *Liivimaa* en [[idioma estonio|estonio]], *Liivinmaa* en [[idioma finés|finés]], *Livland* en [[luengas escandinavas|escandinavo]], (como en [[idioma alemán|alemán]]), *Livonija* en [[idioma letón|letón]] y [[idioma lituano|lituano]], *Inflanty* y *Liwlandia* en [[idioma polaco|polaco]], y Лифляндия / *Liflyandiya* en [[idioma ruso|ruso]].

Dende l'[[idioma alemán]] u o [[idioma norrén|norrén]] *Livland*, "tierra d'os livonios" s'explica a forma *Niflán* que trobamos en o "[[Libro d'as Marabillas d'o Mundo]]" de [[Chuan de Mandevilla]]:

**Livland* > **Liflán* > *Niflán*
Se tien conoixencia que en [[idioma anglés|anglés]] arcaico se deciba *Livland* como en atras [[luengas chermanicas]]. D'esta traza no ye mica estranio de trobar a variant *Niflán'' en este libro tradueito a un aragonés afrancesato porque o lenguache orichinal d'o "Libro d'as Marabillas d'o Mundo" yera l'anglo-normando y Chuan de Mandevilla podió estar d'orichen anglés, normando, flamenco u valón.

## Referencias
Idioma livonio

O **livonio** (*līvõ kēļ u rāndakēļ*) ye una luenga finica, charrata por arredol de 30 personas de nacionalidat etnica livonia que viven en Letonia y ye protechita en o territorio cultural dito "Costa Livonia". Fa part d'a branca baltofinica, adintro d'as luengas finicas. Ye una d'as luengas en mayor periglo de desaparición en Europa.
 
## Referencias
Cumania

A **Cumania** ye una rechion historica d'Europa Oriental antigament habitata por os cumans, pueblo u confederación tribal d'orichen turquico que s'estendilló en os sieglos XI y XII por l'actual Cazaquistán, sud de Rusia, Ucraína, sud de Moldavia y l'este de Vlaquia. As mugas de Cumania han variato en función d'o punto de vista, y d'esta traza:
* As fuents bizantinas, rusas, cheorchianas, armenias, y persas designan con este termin sobre tot a estepa pontica;
* As fuents occidentals i veyeban sobre tot a Vlaquia oriental, sud de Moldavia y a Ucraína meridional, on se facioron os primers contactos entre os cumans y a cristiandad y on se producioron conversions nominals a lo catolicismo, creyando-se a Diocesi de Cumania.

O termin perdió a escape os suyo sentito de país etnico d'os cumans pa prener un sentito politico, y sobrevivió la perdua d'independencia d'os cumans:
* En Hongría, os refuchiatos cumans daron nombre a dos rechions ditas *Kunság* ("Cumania") en a gran plana panonica: *Nagykunság* ("Cumania la Gran") y *Kiskunság* ("Cumania la Chica"). En estas rechions os chumans preservoron a suya luenga y una part d'as suyas tradicions dica fa pocos sieglos.
* En Rumanía, una Diocesi de Cumania existió dica 1523, y fue creyata cuan os cumans d'a rechión se convirtioron a lo catolicismo en l'anyo 1227. Como sufragania de l'Arcebispato d'Esztergom, li permitió a lo rei Béla IV d'Hongría de prener o títol de "rei de Cumania" u *Rex Cumaniae* en 1228. Esta diocesi teneba a seu en Milcov, remató por incluir toz os catolicos d'a Tierra d'a Bârsa y de Muntenia de cualsiquier orichen etnico, y o termin cumán se convertió en a denominación d'os vlacos catolicos en oposición a los vlacos ortodoxos.

## Mencions en fuents aragonesas
Dependendo d'o libro u o parrafo "Cumania" puet designar una part u atra de l'antigo territorio que habitoron os cumans.

En "La Flor de las Ystorias d'Orient", de l'armenio frai Haitón se refieren sobre tot a las tierras esteparias d'o sud de Rusia, a lo nort d'o Caucas y d'Asia Central (estepa pontica), habitatas por os cumans, y li dedican un texto baixo o epigrafe "del Regno de Comania":

En bel caso como en o "Libro d'as Marabillas d'o Mundo" s'ha visto que se puet referir a la "Cumania Negra", a lo que dimpués será Moldavia y Vlaquia

## Referencias
Wildhorse

**WildHorse**  ye un grupo aragonés de musica rock, naixito de Zaragoza en 2009.

## Biografía
El grupo s'establixe en 2009 y plega a vender mil copias d'o suya primer disco, *Night Of Excess*.

En l'anyo 2010 editan o suyo primer CD. *Night Of Excess*, que contó con a producción d'os estudios *Luna Nueva* y lis levó a estar conoixius y a actuar en buena cosa de festivals.

En chulio de 2011 editón o suyo segundo CD, baixo o títol de *You Can't Stop Us*, gravau en os estudios *Luna Nueva* de Zaragoza.

### Discos
* 2010: *Night Of Excess*.
* 2011: *You Can't Stop Us*.
### Vidios
* 2010: Fly With Me
* 2011: Scream in the Wind
## Vinclos externos
* Blog de WildHorse.
* Guía Músicos de Zaragoza.

## Referencias
Silistra

**Silistra** (Силистра en bulgaro) ye una ciudat d'o nord-este de Bulgaria. Se troba en a ribera d'o Danubio, chusto en a suya marguin sud, que marca en este endreito a muga entre Bulgaria y Rumanía, y ye a ciudat principal d'a Dobrucha Bulgara, tamién conoixita como Cuadrilatero de Silistra. En tota a suya historia Silistra ha cambiato de mans, y ha estato en a subchección de diferents pueblos. En o sieglo XX se la disputoron Rumanía y Bulgaria, quedando de pa cutio en Bulgaria por os tractatos que se facioron dimpués d'a Segunda Guerra Mundial.

A suya población ye de 34,988 habitants (2011).

## Toponimia
Fue fundata en l'anyo 29 con o nombre de *DUROSTORUM*, que dimpués continó en tiempos de Chustinián I (sieglo VI) como *Dorostol*. En tiempos de Simeón I de Bulgaria recibió a denominación de *Drastar* en bulgaro antigo. Se troba variants d'estas formas orichinals latinas, griegas u eslavas en traduccions medievals de libros a l'aragonés como o "Libro de los Emperadors" y o "Libro d'as Marabillas d'o Mundo". A forma *Silistra* se remonta a lo turco otomán *Silistre*.

## Referencias
Forato

Un **forato** u **forau** (d'o latín *fŏrātus*) ye una ubertura u cavidat natural u artificial que atraviesa una superficie, y puet referir-se a:

* *[[Anatomía]]*: un forato (anatomía), ye una ubertura que permite o paso d'una estructura (musculo, niervo, arteria, etcetera) pa conectar una part d'o cuerpo con una atra.
* *[[Electronica]]*: l'ausencia d'un electrón; veyer forato (fisica).
* *[[Esportes]]*: una sección d'un campo de golf.
* *[[Fisica]]*: un forato de cuco, ye un puent en o espacio-tiempo.
* *[[Quimica]]*:
** O forato de Fermi ye a zona d'exclusión creyata arredol d'un electrón por o principio d'exclusión de Pauli.
* *[[Medio ambient]]*: o forato en a napa d'ozono.
* *[[Astronomía]]*: un forato negro.

## Notas


## Referencias
Beatriz

**Beatriz** ye un antroponimo feminín que provién d'o latín *BEATRIX* ("que da felicidat", "que da alegría", "bienaventurata"). Bi habió una "Santa Beatriz" muerta arredol de l'anyo 304.

Como antroponimo se troba con cierta frecuencia en Aragón en o sieglo XV talment por a fama de Santa Beatriz de Silva, pero l'antroponimo ya yera present muito enantes.

En as familias nobles aragonesas u aragonesoparlants se trobaban mullers ditas Beatriz, por eixemplo Beatriz d'Exerica u *de Xerica*, filla de Bonaventura d'Arborea y de Pero d'Exerica en o sieglo XIV. Entre os Trastamaras vinclatos a la Corona d'Aragón tenemos a Beatriz d'Aragón, a filla d'Alifonso lo Magnanimo y muller de Matías Corvín que contribuyó a introducir o Renaiximiento en o Reino d'Hongría.

## Aspectos ortograficos
A pronunciación posible en aragonés y atras luengas romances desfendo o hiato no se representa graficament por razons etimolochicas, que son as mesmas que fan distinguir graficament *real* (que perteneixe a la realidat) de *reyal* (que perteneixe a lo rei), y *[[realismo]]* de *[[reyalismo]]*. S'escribe a -y- epentetica en os semicultismos que en latín teneban una -d- u una -g- en o puesto d'a -y- (*REGALE-M* > *reyal*), no ye o caso de *Beatriz* que provién de *BEATRIX*.

A pronunciación /Beyatriz/ no ye una pronunciación regular que se documente en garra parla altoaragonesa. En os textos medievals cuasi siempre escriben *Beatriz*. A documentación d'a forma *Beyatriz* con hiato desfeito con una epentesi antihiatica se reduce a Portalrubio (on se charraba l'aragonés d'as comunidaz aragonesas), en o "Libro d'a manifestación d'o morabetín d'as aldeyas d'a ciudat de Daroca" de 1373.

## Referencias
Dinastía Liao

A **dinastía Liao** fue fundata por o pueblo d'orichen mongol d'os khitan, que prenió o control d'o norte de China en o periodo caotico d'as "cinco dinastías y diez reinos" y duró dica que os Liao substituyius por o pueblo d'orichen tungús d'os churchetz.

Os khitan aproveitoron a caita d'os Tang y a febleza d'os kirguizes pa ir estendillando-sen. Abaoji prenió o títol d'emperador en l'anyo 907. En l'anyo 924 os khitan forachitan a los kirguizes de Mongolia y en l'anyo 936 prenen as ciudaz de Datong y l'actual Pekín ya a lo sud d'a Gran Muralla. En l'anyo 946 os dirichents d'os khitan prenen o nombre de Liao.

En o estato Liao conviven os modos de vida d'os nomadas d'a estepa y d'os sedentarios hans d'o sud. En as estepas d'o norte o poder descansa en una fuerza armata de chinetes y en o sud bi ha una burocracia hederata de tiempos d'os Tang. Os khitan se converten a lo budismo.

Dende l'anyo 1004 os liao ya no atacan a los song y se limitan a cobrar un impuesto anyal en diners y seda. En l'anyo 1125 son substituyius por os suyos vasallos churchetz, antipasaus d'os manchús y fundadors d'a dinastía Jin. Part d'os khitan emigroron t'Asia Central y fundoron o Khanato Kara Khitai; os khitan que quedoron en o norte de China en o periodo d'a dinastía Jin se convertirían en part d'a categoría *Hanren* en o periodo Yuan chunto con os churchetz y os chineses d'o norte.

## Bibliografía
* Jean Sellier. *Atlas de los pueblos del Asia Meridional y Oriental*. Acento Editorial.
Khanato Kara Khitai

Os **Khanato Kara Khitai** u **Khanato Kara Khitan** (en chinés *喀喇契丹*, en mongol *Хар Хятан*) ye un estato fundato en a decada de 1130 por os khitan que emigroron a Asia Central dende o norte de China y Manchuria y que duró dica os tiempos d'a conquiesta mongol d'Asia Central. O territorio d'os Karak Khitai consistiba en as estepas a lo norte de Tien Xan y a Cuenca de Tarim. Os kara khitai mantenioron as estructuras locals de poder, limitando-se a cobrar impuestos a los principes autoctonos. Os Kara Khitai yeran budistas pero teneban subchectos musulmans y bi heba tolerancia relichiosa con atras relichions como o islam y o cristianismo nestorín. A luenga oficial d'o khanato yera o chinés.

Muitos khitan emigroron a Asia Central dimpués que en l'anyo 1125 os churchez los hesen vencito, substituyindo-los en o poder, deposando a la dinastía Liao y establindo-se como dinastía Jin. Os musulmans karakhanís facioron venir a los khitan en a decada de 1130 pa que los aduyasen en a luita contra os carlucos, pero tamién deposoron a los karakhanís. Prenioron Kaixgar y Khotán y sozmetioron Transoxiana a lo suyo vasallache.

Encara que os Kara Khitai creyoron o suyo estato centroasiatico en a decada de 1130 se considera que o estato encomenzó a existir en l'anyo 1124, cuan Yelü Dashi se proclamó rei, cuan encara yera en Mongolia.

En l'anyo 1211 o trono fue usurpato por Kuchlug, un refuchiato Naimán. Muitos liders locals se posoron baixo a protección de Chinguis Khan. D'esta traza a invasión mongola de l'anyo 1218 fue bien recibita.